Arguzenn a vez graet ivez gant frankiz ar mennozioù, gant ar frankiz-dezeviñ. N’eo ket un dodenn nevez e Breizh. Pa voe unvanet ar yezh e savas ivez skrivagnerion evit difenn ar frankiz d’he skrivañ evel ma karent. A-raok ma voe unvanet an istoregezh e oamp holl techet da zifenn ivez ur furm a frankiz-dezeviñ a oa ar gwir da soñjal ha da lavarout n’eus forzh petra. Ar frankizouriezh-se a veize an dezeviñ, ar mennozioù, evel ur galloud hiniennel distag diouzh pep istoregezh, eleze kenkoulz diouzh pep poell evel diouzh pep ober.